Armillaarsfäär

Armillaarsfäär (ladinakeelsetest sõnadest armilla 'käevõru' ja sphaera 'kera') on vanaaegne riist taevakehade ekvaatoriliste ja ekliptiliste koordinaatide määramisekshttps://www.eki.ee/dict/vsl/index.cgi?Q=armillaarsf%C3%A4%C3%A4r&F=M&C06=et.

Armillaarsfäär koosneb mitmest üksteise suhtes keeratavast metallrõngast, mis üheskoos moodustavad kera. Tavaliselt on see monteeritud tugijalale või hoidjale. Armillaarsfäär oli arvatavasti kasutusel juba antiikajal, keskajal kasutasid araabia astronoomid antiikeeskujude järgi konstrueeritud seadet ja Euroopas hakati seda kasutama varauusajal.

 Kunstis 
Armillaarsfääri kujutised on tunnuslikud Portugali arhitektuuris manuelismi raiddekoorile.

 Heraldikas 
Armillaarsfäär on Portugali vapil ja lipul, samuti Portugali kunagiste asumaade Brasiilia ja Mosambiigi ajaloolistel vappidel.

 Viited 

Kategooria:Astronoomia